අද අලුයම් කාලය වනතුරුම සුළි සුලඟේ බලපෑම පැවති අතර, ඔඩීෂා සහ බෙංගාල ප්‍රාන්තවල ජල ගැලීම් තත්ත්වයක්ද දක්නට ලැබුණා.ඉන්දීය ආරක්ෂක හමුදා විපතට පත්වූවන් ආරක්ෂිත ස්ථාන කරා රැගෙන යෑමට පියවර ගත් අතර, සුළි සුලඟට පෙරම විසි ලක්ෂයකට අධික ජනයා තාවකාලික නිවහන් වෙත ඉවත් කර ගැනුණා.මේ අතර, දිවයින වටා මුහුදු ප්‍රදේශ තවදුරටත් රළු විය හැකි අතර, ධීවර හා නාවික කටයුතුවල අවධානයෙන් යෙදෙන ලෙසයි කාලගුණ විද්‍යා දෙපාර්තමේන්තුව සඳහන් කළේ.එමෙන්ම, දිවයිනට බලපා ඇති නිරිත දිග මෝසම් කාලගුණ තත්ත්වය හේතුවෙන් ඉදිරි දින කිහිපයේදි වැසි සහ විටින් විට සුළං සහිත කාලගුණ තත්ත්වයක් තවදුරටත් පවතිනු ඇති.බස්නාහිර, සබරගමුව, පළාත්වලත් ගාල්ල, මාතර, මහනුවර සහ නුවරඑලිය දිස්ත්‍රික්කවලත් තරමක තද වැසි ඇතිවිය හැකි අතර, දිවයින හරහා සුලඟේ වේගය පැයට කිලෝමීටර් 40 දක්වා ඉහළ යා හැකියි.